Diari Oficial de la Generalitat Valenciana


Sumari del DOGV 10816, del 21-02-2025 (2025/2924)

RESOLUCIÓ de 19 de febrer de 2025, de la Direcció General de Funció Pública, per la qual es convoca per a l’elecció de destinació a les persones que han superat el procés excepcional d’estabilització pel sistema de concurs de mèrits per a cobrir les places previstes del grup C2, guarda d’espais naturals, convocatòria 111/21.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10736

Data del DOGV
:   21-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/2924

CVE
:   HKIZ-J-6030-5957

Data del document
:   19-02-2025

Organisme emissor
:   Conselleria de Justícia i Administració Pública

Tipus de document
:   Resolució

Mitjançant la Resolució de 30 de setembre de 2024, es publica la relació definitiva de persones que han superat el procés excepcional d’estabilització pel sistema de concurs de mèrits per a cobrir les places previstes del subgrup C2, sector administració especial, de l’annex I del Decret 69/2022, de 27 de maig, del Consell, pel qual s’adapten les ofertes d’ocupació pública de 2020 i 2021 per al personal de l’Administració de la Generalitat, aprovades i pendents de convocatòria, i s’executa la Llei 20/2021, de 28 de desembre (DOGV 9953, 08.10.2024).

A les persones aprovades en la convocatòria 111/21 se’ls oferixen els llocs del grup  C2, guarda espais naturals 758 i 1030, indicats en l’annex V, «llocs no classificats», de l’esmentat  Decret 69/2022, de 27 de maig, del Consell, i de conformitat amb l’Orde 30/2022, de 14 de novembre, de la Conselleria de justícia, Interior i Administració Pública, per la qual es convoca el procés excepcional d’estabilització pel sistema de concurs de mèrits.

Als efectes del que preveu l’article 68.1.d de la Llei 4/2021, de 16 d’abril, de la Generalitat, de la Funció Pública Valenciana,

RESOLC

*Primer*

Convocar les persones que han superat les proves selectives corresponents a la convocatòria 111/21, i que s’assenyalen en l’annex I d’esta resolució, per a l’elecció de destinació, a través de procediment telemàtic, als efectes del seu nomenament com a personal funcionari de carrera del subgrup C2.

*Segon*

La sol·licitud es presentarà en el registre electrònic de la Generalitat, a través del web de la Generalitat [www.gva.es](http://www.gva.es/), en Guia PROP, Ocupació pública, apartat Descripció (cal indicar núm. de convocatòria i any: 111/21).

Cada persona interessada haurà de sol·licitar, per orde de preferència, un nombre de llocs igual al número d’orde en el qual figura en l’annex d’esta resolució

La llista de llocs per a sol·licitar està disponible en el web de la Generalitat [www.gva.es](http://www.gva.es/), en Guia PROP, Ocupació pública, i cal indicar el número de convocatòria i any (111/21).

*Tercer*

El termini per a la presentació de sol·licituds serà de 5 dies hàbils, a partir de l’endemà de la publicació de la present resolució en el *Diari Oficial de la Generalitat Valenciana*.

Després d’haver transcorregut el termini de presentació de sol·licituds, es publicarà la llista de llocs sol·licitats per persona i l’adjudicació provisional dels llocs, i es donarà un termini de 3 dies hàbils perquè les persones interessades puguen presentar al·legacions, que no suposen canvis en l’elecció efectuada.

*Quart*

L’elecció de destinació no atorga cap dret a l’ingrés en la funció pública, que queda condicionat al fet que es dicten les corresponents resolucions de nomenament com a personal funcionari de carrera i d’adjudicació de la destinació triada, en les quals s’indicaran la data de les preses de possessió i cessaments que se’n deriven.

Contra esta resolució, que posa fi a la via administrativa, la persona interessada podrà interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l’endemà de la recepció de la notificació d’esta resolució. Així mateix, amb caràcter potestatiu, es podrà interposar un recurs de reposició en el termini d’un mes des del següent a la notificació, davant del mateix òrgan que ha dictat la resolució. Tot això, de conformitat amb el que establixen els articles 112, 114, 115, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que la persona interessada en puga presentar, si és el cas, qualsevol altre que estime procedent.

  

València, 19 de febrer de 2025

Javier Lorente Gual

Director general

Esta disposició conté annexos. Consulteu-ne la versió en PDF.